यह वह युवा वर्ग है जो आंख बंद कर किसी पर विश्वास नहीं करता। गुजरात के युवा अब मोदी की माया जाल में फंसने वाले नहीं है। आज का युवा ये देख रहा है कि पिछले 20 सालों में गुजरात मे क्या विकास हुआ है? गुजरात का यह युवा अब ये देख रहा है, समझ रहा है कि गुजरात में नदियों पर डैम किसने बनाये, यूनिवर्सिटी, सरकारी हॉस्पिटल और रोड किसने विकसित किए। क्या ये सब 20 साल पहले ही विकसित हो चुके थे?… या अभी बनाई गयी है। आज का युवा इतिहास देख रहा है। हर छोटी बड़ी बात की बारीकी देख रहा है। निरीक्षण कर रहा है। कांग्रेस के शासन में क्या विकास हुआ? बीजेपी ने क्या दिया गुजरात को? सिर्फ अहमदाबाद और वडोदरा की तस्वीर से पूरे गुजरात का अनुमान नहीं लगाया जा सकता है। दूर दराज के गांवों में, इलाकों में, क्षेत्रों में तस्वीरें बिल्कुल अलग है।..